Egun on guztioi. Osoko bilkurari hasiera emango diogu. Gai-zerrendako puntu bakarra: "Bateraezintasunen Behin Behineko Batzordeko kideak izendatzea". Erregelamenduaren 6.2 artikuluan jasotakoari jarraituz, legebiltzar-taldeetako bina kidek osatuko dute Bateraezintasunen Behin Behineko Batzordea. Legebiltzar-taldeek honako ordezkari hauek hautatu dituzte: Euzko Abertzaleak taldearen ordezkariak, Kerman Orbegozo Uribe eta Joseba Zorrilla Ibañez; EH Bildu taldearen ordezkariak, Eva Blanco de Angulo eta Leire Pinedo Bustamante; Elkarrekin Podemos taldearen ordezkariak, Edurne García Larrimbe eta Iñigo Martínez Zatón; Euskal Sozialistak taldearen ordezkariak, Alexia Castelo de Sa eta Rafaela Romero Pozo; eta Euskal Talde Popularraren ordezkariak, Carmelo Barrio Baroja eta Antonio Damborenea Basterrechea. Horri buruz inork ezer esan nahi badu... Legebiltzarra ados badago, Bateraezintasunen Behin Behineko Batzordearen osaera onartu egin da, adierazi berri ditudan kideekin. Besterik gabe, gogorarazi nahi dizuet Bateraezintasunen Behin Behineko Batzordearen eratze-bilkura, osoko bilkura hau amaitu eta berehala egingo dela etxe honetako bigarren aretoan. Gai-zerrenda bukatu denez, osoko bilkura ere amaitutzat ematen dut. Goizeko hamarrak eta lau ziren.